         R O M Â N I A

JUDEŢUL HUNEDOARA  

   MUNICIPIUL  BRAD

          P R I M A R

   Nr. 8/11506/14.01.2022
R E F E R A T   DE   A P R O B A R E
privind  actualizarea Planului de analiză şi acoperire a  riscurilor
 ( PAAR)  în municipiul Brad pentru anul 2022

       Conform prevederilor art. 4 alin 1 și alin. 2 din Legea nr. 307/2006 privind apărarea împotriva incendiilor, republicată, cu modificările şi completările ulterioare:

„ (1) Autorităţile administraţiei publice locale asigură aplicarea măsurilor privind activităţile de apărare împotriva incendiilor, cuprinse în planurile de analiză şi acoperire a riscurilor, ce se întocmesc la nivelul localităţii şi judeţului.
    (2) Planurile de analiză şi acoperire a riscurilor se actualizează anual.”
Conform prevederilor art. 6 alin. 1 din Ordinul 132/2007 al Ministrului Administraţiei şi Internelor pentru aprobarea Metodologiei de elaborare a Planului de analiză şi acoperire a riscurilor şi a Structurii-cadru a Planului de analiză şi acoperire a riscurilor, PAAR se întocmesc de către […]consiliile locale, corespunzător unității administrativ-teritoriale pe care o reprezintă.

Conform prevederilor art. 6 alin. 2 din același act normativ, PAAR se întocmesc și se aprobă în termen de maximum 60 de zile de la aprobarea de către prefect a Schemei cu riscurile teritoriale din unitatea administrativ-teritorială, elaborată de inspectoratul județean pentru situații de urgență și se actualizează la fiecare început de an sau ori de câte ori apar alte riscuri decât cele analizate sau modificări în organizarea structurilor care, potrivit legii, au atribuții ori asigură funcții de sprijin privind prevenirea și gestionarea situațiilor de urgență în profil teritorial.
Planul de analiză şi acoperire a riscurilor, denumit în continuare PAAR, cuprinde riscurile potenţiale identificate la nivelul municipiului Brad, acţiunile şi resursele necesare pentru managementul riscurilor respective.
      Scopurile PAAR sunt următoarele:

 
a.) asigurarea cunoaşterii de către toţi factorii implicaţi a sarcinilor şi atribuţiilor ce le revin, premergător, pe timpul şi după apariţia unei situaţii de urgenţă;

          b.) crearea un cadru unitar şi coerent de acţiune pentru prevenirea şi gestionarea riscurilor generatoare de situaţii de urgenţă;

          c.) asigurarea unui răspuns optim în caz de urgenţă, adecvat fiecărui tip de risc identificat.

Obiectivele PAAR sunt următoarele:
a) asigurarea prevenirii riscurilor generatoare de situaţii de urgenţă, prin evitarea manifestării acestora, reducerea frecvenţei de producere ori limitarea consecinţelor lor, în baza concluziilor rezultate în urma identificării şi evaluării tipurilor de risc, conform schemei cu riscurile teritoriale;
b) amplasarea şi dimensionarea unităţilor operative şi a celorlalte forţe destinate asigurării funcţiilor de sprijin privind prevenirea şi gestionarea situaţiilor de urgenţă;
c)  stabilirea concepţiei de intervenţie în situaţii de urgenţă şi elaborarea planurilor operative;
d) alocarea şi optimizarea forţelor şi mijloacelor necesare prevenirii şi gestionării situaţiilor de urgenţă.
Responsabilităţile privind analiza şi acoperirea riscurilor revin tuturor factorilor care, potrivit legii, au atribuţii ori asigură funcţii de sprijin privind prevenirea şi gestionarea situaţiilor de urgenţă în profil teritorial.
Actualizarea planului constă în modificările care se aduc anual la capitolele existente ale planului cu date concrete de la sfârşitul anului 2021, date obţinute de la Direcţia Judeţeană de Statistică a Judeţului Hunedoara.

Având în vedere aceste considerente, consider că se impune și actualizarea listei autorităţilor şi factorilor cu responsabilităţi în analiza şi acoperirea riscurilor în municipiul Brad, listă care face parte integrantă din plan.

În contextul celor de mai sus am inițiat prezentul proiect de hotărâre prin care am  propus  actualizarea Planului de analiză şi acoperire a  riscurilor ( PAAR)  în municipiul Brad pentru anul 2022 și-l supun plenului Consiliului Local Brad spre dezbatere în forma prezentată.
Invoc în susţinerea propunerii mele prevederile  art. 4 alin. 2 din Legea nr. 307/2006 privind apărarea împotriva incendiilor, republicată, cu modificările şi completările ulterioare precum și ale art. 6 alin. 1 și alin. 2 din  Ordinul  nr. 132/2007 al Ministrului Administraţiei şi Internelor pentru aprobarea Metodologiei de elaborare a Planului de analiză şi acoperire a riscurilor şi a Structurii-cadru a Planului de analiză şi acoperire a riscurilor.

